Legal Document

Category: 287

Text:
57. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 95 της 27/28 Φεβρ. 1975 (ΦΕΚ Α΄ 28) Περί καθορισμού του ποσού του καταβλητέου παραβόλου υπό των υποψηφίων προς κατάληψιν θέσεως Συμβούλου εις τα Εμπορικά και Βιομηχανικά, Επαγγελματικά και Βιοτεχνικά Επιμελητήρια. Έχοντες υπ’ όψει τας διατάξεις: α)Του άρθρ. 4 του Νομ. 184/1914 «περί Εμπορικών και Βιομηχανικών Επιμελητηρίων» ως τούτο αντικατεστάθη υπό του άρθρ. 4 του Α.Ν. 1579/1939. β)Του άρθρ. 1 και 2 του Α.Ν. 981/1946 «περί επαναφοράς εις το Υπουργείον Εθνικής Οικονομίας της αρμοδιότητος επί των βιοτεχνικών και επαγγελματικών ζητημάτων». γ)Την υπ’ αριθ. 87/1975 γνωμοδότησιν του Συμβουλίου της Επικρατείας, προτάσει του Ημετέρου επί του Εμπορίου Υπουργού, απεφασίσαμεν και διατάσσομεν: Άρθρον μόνον.-Τα υπό του άρθρ. 4 του Β.Δ. της 4/24.11.1948 «περί τρόπου ενεργείας εκλογών προς ανάδειξιν Συμβούλων Εμπορικών και Βιομηχανικών Επιμελητηρίων» και του άρθρου μόνου παρ. 1 του Β.Δ. της 10-3/1.4.1950 «περί τροποποιήσεως του Β.Δ. της 4/18.11.1946 «περί ρυθμίσεως της Διοικήσεως, διαχειρίσεως και λειτουργίας των Επαγγελματικών και Βιοτεχνικών Επιμελητηρίων» προβλεπόμενα γραμμάτια καθορίζονται εις δραχ. 300 δι’ άπαντα τα Εμπορικά και Βιομηχανικά Επιμελητήρια Κεντρικά και Περιφερειακά ως και Επαγγελματικά και Βιοτεχνικά Επιμελητήρια. Εις τον Ημέτερον επί του Εμπορίου Υπουργόν, ανατίθεμεν την δημοσίευσιν και εκτέλεσιν του παρόντος. Σελ. 82,26(α)